පළමු බෝට්ටුවෙන් පැමිණි භට පිරිස ජනරජ චතුරශ්‍රය දෙසට දිව යද්දී අත් වැරදීමකින් එකෙකු අත රැඳි ගිනි අවිය පත්තු විය. ඉන් නැඟුණු හඬින් එහි ආරක්ෂාවට සිටි ජාතික ආරක්ෂක සේවයේ භටයන් දෙදෙනෙක් එම ස්ථානයට දිව ආහ. ඒ වන විට වේලාව උදෑසන 4.15ට පමණ ඇත. දැඩි අඳුර හාත්පස වෙළාගෙන තිබිණි. වෙඩි හඬ පැමිණි දිසාව පිළිබඳ විමසිලිමත් වූ ආරක්ෂක භටයෝ එය තම සගයකුගේ ගිනි අවියකින් නිකුත් වූවක් නොවන බැව් වටහා ගත්හ. කොටකලිසම්වලින් සැරසී, අවි ගත් කණ්ඩායමක් වෙරළේ සිට හමුදා මූලස්ථානය දෙසට දිව එනු අඳුර මැදින් ඔවුනට පෙනිණි. පිරිස ජාතික ආරක්ෂක ගොඩනැගිල්ල දෙසට දිව යනු දුටු ආරක්ෂක භටයන් දෙදෙනාගෙන් එක් අයකු වූ කෝප්රල් හුසේන් ආදම් ඔවුන් එහි කඩා වැදීම වළක්වාලීම සඳහා දැඩි උත්සාහයක නිරත වූයේය. ඔහු තම රයිෆලයෙන් පිරිස දෙසට වෙඩි තබන්නට විය.
වෙඩි හඬින් දිව ආවේ කව්ද?
ජාතික ආරක්ෂක සේවයේ භටයන් දෙදෙනෙක්